197. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΠΡΟΤ/ΤΑ Οικ. Β15596/1141 της 13-19 Μαρτ.2003 (ΦΕΚ Β΄330) (Διόρθ.Σφαλμ.στο ΦΕΚ Β΄469/18-32003) Όροι και προϋποθέσεις καθορισμού ελαχίστου αριθμού υποχρεωτικών δρομολογίων των συγκοινωνιακών φορέων.  Έχοντας υπόψη τις διατάξεις: α) Του άρθρου 8 παράγραφος 2 του Ν. 2963/2001 «Οργάνωση και λειτουργία των δημοσίων επιβατικών μεταφορών με λεωφορεία, τεχνικός έλεγχος οχημάτων και ασφαλείας χερσαίων μεταφορών και άλλες διατάξεις» (Α΄268), β) του άρθρου 29α του Ν. 1558/1985 (Α΄137) «Κυβέρνηση και κυβερνητικά όργανα», όπως σε αυτό προστέθηκε το άρθρο 27 του Ν. 2081/1992 (Α΄154) και αντικαταστάθηκε με την παράγραφο 2α του άρθρου 1 του Ν. 2469/1997(Α΄125), γ) το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: ΑΡΘΡΟ 1 Καθορισμός ελαχίστου αριθμού υποχρεωτικών δρομολογίων Για τον καθορισμό του ελαχίστου αριθμού υποχρεωτικών δρομολογίων στις ενδονομαρχιακές επιβατικές γραμμές λαμβάνονται υποχρεωτικά υπόψη, από τους οικείους Νομάρχες πριν την έκδοση της σχετικής απόφασης, τα παρακάτω: α) Σε κάθε υπεραστική επιβατική γραμμή, που βρίσκεται μέσα στα όρια του νομού, πρέπει να γίνεται περιοδικά, ανά μία, δύο, κλπ, μέρες ένα τουλάχιστο δρομολόγιο.  (Μετά τη σελ. 312,862) Σελ. 312,8621 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.196-197 β) Σε περίπτωση που από την επιβατική γραμμή εξυπηρετούνται και μαθητές για τη μετάβασή τους στο σχολείο και αντίστροφα, η συχνότητα των δρομολογίων καθ' όλη τη διάρκεια του σχολικού έτους δεν μπορεί να είναι μεγαλύτερη της μιας ημέρας, με εξαίρεση τις ημέρες μη λειτουργίας των σχολείων. γ) Περισσότερα από ένα δρομολόγια ημερησίως στην ίδια επιβατική γραμμή εκτελούνται, εφόσον ο μέσος αριθμός των ανά δρομολόγιο (μετ΄ επιστροφής) μεταφερόμενων επιβατών ξεπερνά το εξήντα στα εκατό (60%) του αριθμού των θέσεων του λεωφορείου. ΑΡΘΡΟ 2 Χρονική κατανομή δρομολογίων 1. Ο χρόνος αφίξεως ή αναχωρήσεως των λεωφορείων στους οικισμούς, κοινότητες και δήμους, που συνδέει η γραμμή, πρέπει να είναι τέτοιος, ώστε να εξυπηρετούνται, κατά το δυνατόν, όλες οι κατηγορίες του επιβατικού κοινού και κυρίως οι μαθητές και οι επιβάτες που έχουν καθορισμένο ωράριο εργασίας και πρέπει να βρίσκονται στον προορισμό τους τον κατάλληλο χρόνο (υπάλληλοι κλπ).  2. Σε επιβατικές γραμμές, που χρειάζονται περιοδικές διαφοροποιήσεις του αναγκαίου αριθμού δρομολογίων, λόγω αυξημένης ή μειωμένης επιβατικής κινήσεως όπως:  α) ορισμένες ημέρες της εβδομάδος (π.χ. Σάββατα, Κυριακές, Δευτέρες).  β) ορισμένες ημέρες του μήνα (π.χ. την 1η, την 15η, την 16η και την τελευταία ημέρα).  γ) ορισμένους μήνες του έτους (π.χ. Αύγουστο, Φεβρουάριο κ.λ.π.).  δ) ορισμένες γιορτές (π.χ. Πάσχα, Χριστούγεννα, τοπικές γιορτές κ.λ.π.) θα καθορίζονται αντίστοιχα πρόσθετα δρομολόγια ή θα περιορίζεται ο αριθμός των κανονικών σε πλαίσια που να μην δημιουργεί ουσιαστικά προβλήματα. Οι αυξήσεις ή μειώσεις στον αριθμό των δρομολογίων κάθε γραμμής πρέπει να είναι τέτοιες ώστε ο μέσος ετήσιος βαθμός πληρότητας των λεωφορείων σε αυτήν να μην υπερβαίνει το εβδομήντα στα εκατό (70%) και να μην είναι μικρότερος του τριάντα στα εκατό (30%).  3. Στις υπεραστικές επιβατικές γραμμές που μπορούν να κυκλοφορούν με ασφάλεια περισσότεροι του ενός τύποι λεωφορείων, θα καταβάλλεται προσπάθεια, εφόσον τούτο είναι δυνατό, να χρησιμοποιούνται οι τύποι εκείνοι που εξασφαλίζουν πληρότητα αντίστοιχη με το 50% περίπου του αριθμού θέσεων του τύπου του λεωφορείου που αντιπροσωπεύουν.  Σελ. 312,8622 Τεύχος -Σελ.  ΑΡΘΡΟ 3 Δρομολόγια διανομαρχιακών γραμμών Τα δρομολόγια επί των διανομαρχιακών υπεραστικών επιβατικών γραμμών καθορίζονται σύμφωνα με τις ανάγκες μετακίνησης του πληθυσμού σε κάθε γραμμή, εφαρμοζομένων αναλόγως των άρθρων 1 και 2 της παρούσας. 